Държавен вестник, бр. 52, 2018 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  52
2. инструкция за безопасност при дейст­
вията по охрана, осъществявани от изпъл­
нителите на охранителната дейност, която 
съдържа указания за:
а) непровокиране с поведението си нами­
ращите се в обекта граждани, включително 
и чрез демонстративно носене на оръжие и/
или помощни средства;
б) защитеност на лицата в охранявания 
обект;
в) защитеност на изпълнителите на охра­
нителната дейност;
г) защитеност на имуществото на възло­
жителя в рамките на охранявания обект;
д) действия на изпълнителите и/или ръ­
ководителя на охранителната дейност при 
осъществяване на правомощията по чл. 59, 
60 и 62 от ЗЧОД;
3. примерни тактически указания за дейст­
вие в различни ситуации;
4. бланки на протоколи за предаване на 
задържано лице на полицейските органи, 
съобразени с чл. 58, ал. 3 от ЗЧОД.
(2) За всеки обект, поет за охрана, лицето 
по ал. 1 организира и контролира изготвянето 
в 14-дневен срок от сключването на договора 
за охрана или от датата на поемането за ох­
рана на обекта, когато тя е изрично указана 
в договора за охрана, на:
1. протокол от извършената по чл. 52, 
ал. 1, т. 1 от ЗЧОД оценка на състоянието и 
степента на сигурност на охранявания обект;
2. план за охрана, който отразява специ­
фиката на конкретния обект и включва:
а) особеностите на охранявания обект;
б) организация на охраната (постове, сме­
ни, въоръжение, комуникации и указания за 
тактиката на действие при различни случаи на 
посегателство над охраняваното имущество);
в) данни за оръжието, ако такова се из­
ползва за охрана на обекта;
г) ако се осъществява видеонаблюде­
ние – данни за монтиране на видеокамери, 
както и на аналогични технически средства 
или системи, позволяващи да се правят ви­
деозаписи;
д) данни за технически средства или систе­
ми за осъществяване на мониторен контрол, 
ако такъв се извършва;
3. правилник за пропускателния режим, 
ако такъв се осъществява, утвърден от въз­
ложителя по договора за охрана или от упъл­
номощено/оправомощено от него лице;
4. списък на охранителния състав, осъ­
ществяващ охраната на обекта;
5. седмичен или месечен график за работа 
на лицата от охранителния състав;
6. дневник за приемане и предаване смяната 
на екипите в обекта.
(3) Документите по ал. 1 и ал. 2, т. 1 и 2 
се утвърждават от лицето по ал. 1 или от 
упълномощено/оправомощено от него лице.
(4) Документите по ал. 1 и 2 се съхраня­
ват по реда и в сроковете, посочени в чл. 52, 
ал. 7 от ЗЧОД.
(5) Преписи от документите по ал. 1, т. 4 и 
ал. 2, т. 2 – 5 след изготвянето и утвърждава­
нето им се съхраняват в охранявания обект и 
се представят за проверка на компетентните 
контролни органи.
(6) Лицето по ал. 1 създава организация 
за запознаване срещу подпис с документите 
по ал. 1, т. 1 – 3 на всяко лице от охранител­
ния състав, изпълнител или ръководител на 
охранителната дейност в 14-дневен срок след 
сключване на трудовия договор с лицето.
Чл. 27. (1) Лицето по чл. 51, ал. 1 от ЗЧОД 
организира и контролира осигуряването на 
необходимото оборудване и помощни средства 
за охранителния състав.
(2) На изпълнителите на охранителната 
дейност се осигуряват белезници и помощни 
средства по чл. 60, ал. 2 от ЗЧОД.
Раздел VІ
Охрана на урбанизирани територии
Чл. 28. (1) Охраната на урбанизирани 
територии е комплекс от дейности, който 
включва защита от противоправни посега­
телства, посредством наблюдение, контрол и 
реакция с мобилни охранителни патрули на 
имуществото и населението в съответната 
урбанизирана територия.
(2) Дейността по ал. 1 се осъществява от 
търговци, притежаващи лиценз за извършване 
на частна охранителна дейност по чл. 5, ал. 1, 
т. 6 от ЗЧОД, въз основа на писмен договор 
за охрана.
Чл. 29. (1) Лицето по чл. 51, ал. 1 от ЗЧОД 
създава организация и контролира изготвя­
нето, окомплектоването и изпращането на 
уведомленията по чл. 52, ал. 5 от ЗЧОД в 
законоустановения срок и нормативно оп­
ределения ред по чл. 52, ал. 3 и 5 от ЗЧОД.
(2) Уведомленията по ал. 1 съдържат:
1. при сключване на договор за охра­
на – данни за:
а) номера, ако има такъв, и датата на 
сключване на договора за охрана;
б) възложителя по договора за охрана;
в) охранявания обект – местонахожде­
ние – населено място, община, област;
г) вида на охраната – въоръжена или не­
въоръжена;
д) превозните средства (регистрационен 
номер, марка и модел), ако такива се използват 
за охраната на обекта;
е) извършване/неизвършване на видеонаб­
людение/мониторен контрол;
ж) датата на фактическото поемане на ох­
раната, ако е различна от датата на сключване 
на договора;
2. при прекратяване на договор за охра­
на – данни: